
	NECLASIFICAT

Exemplar unic


ANUNȚ 
PENTRU OCUPAREA PRIN CONCURS 

A POSTULUI VACANT DE EXECUŢIE DE PERSONAL CIVIL CONTRACTUAL REFERENT DE SPECIALITATE GR. I, (COD COR 242314) ÎN COMPARTIMENTUL PERSONAL DIN S.1 PERSONAL
Unitatea Militară 01468 Șimleu Silvaniei organizează concurs, în baza Hotărârii Guvernului nr. 1336/2022 pentru aprobarea „Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice” cu modificările și completările ulterioare, la sediul U.M. 01468 Șimleu Silvaniei, str. Mihail Sadoveanu, nr. 23, jud. Sălaj, pentru ocuparea postului vacant de personal civil contractual de execuție pe perioadă nedeterminată cu durata timpului de lucru de 8 ore pe zi/40 de ore pe săptămână (normă întreagă) de Referent de specialitate gr. I în compartimentul Personal din S1 Personal cu nivel minim de studii superioare cu licență, vechime în muncă și în specialitatea studiilor: 6 ani și 6 luni. 
DOCUMENTELE SOLICITATE CANDIDAŢILOR PENTRU ÎNTOCMIREA DOSARULUI DE CONCURS, LOCUL DE DEPUNERE A DOSARULUI DE CONCURS ŞI DATELE DE CONTACT ALE COMPARTIMENTULUI RESURSE UMANE CARE ASIGURĂ ORGANIZAREA ŞI DESFĂŞURAREA CONCURSULUI

1. Documentele solicitate candidaţilor pentru întocmirea dosarului de concurs se depun fizic la sediul Unității Militare 01468 Șimleu Silvaniei.

DOSARUL DE CANDIDAT TREBUIE SĂ CONȚINĂ:
a) formular de înscriere la concurs (se asigură de către Unitatea Militară la prezentarea la sediul pentru depunerea dosarului și se completează olograf de către candidat);

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă;

f) certificat de cazier judiciar sau, după caz, extrasul de pe cazierul judiciar. Acest document  poate fi înlocuit cu o declaraţie pe propria răspundere privind antecedentele penale care se completează la sediul Unității Militare 01468 Șimleu Silvaniei cu mențiunea că:

„candidatul declarat admis la selecţia dosarelor care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise”.
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin Ordin al Ministrului Sănătăţii.

h) curriculum vitae, model comun european (se asigură de către Unitatea Militară la prezentarea la sediul pentru depunerea dosarului și se completează olograf de către candidat);

2. Locul de depunere a dosarului de concurs:

Depunerea dosarelor de concursului se va face la sediul U.M. 01468 Șimleu Silvaniei în localitatea Șimleu Silvaniei, str. Mihail Sadoveanu, nr. 23, judeţul Sălaj în perioada 02.09.2026 –15.09.2026 în intervalul orar 10.00 – 14.00.

3. Datele de contact ale personalului din cadrul compartimentului resurse umane al Unității Militare 01468 Șimleu Silvaniei care asigură organizarea şi desfăşurarea concursului sunt:

- U.M. 01468 Șimleu Silvaniei în localitatea Șimleu Silvaniei, str. Mihail Sadoveanu, nr. 23, judeţul Sălaj, telefon 0260678864  interior 108, în intervalul orar 10.00-14.00.
CONDIŢII GENERALE ŞI SPECIFICE 
PE CARE TREBUIE SĂ LE ÎNDEPLINEASCĂ CANDIDAŢII CARE PARTICIPĂ LA CONCURS/EXAMEN 
1. CONDIŢIILE GENERALE PREVĂZUTE LA ART. 15 DIN H 1336/2022, CU MODIFICĂRILE ȘI COMPLETĂRILE ULTERIOARE SUNT: 

    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
2. CONDIŢIILE SPECIFICE NECESARE, CONFORM FIȘEI POSTULUI, SUNT: 

a) deține minim studii superioare (cu diplomă de licență însoțită de supliment descriptiv) într-una din următoarele specializări/programe de studii: Ştiinţe juridice – Drept, Ştiinţe administrative: Administraţie publică; Asistenţă managerială şi administrativă, Ştiinţe ale comunicării: Comunicare şi relaţii publice, Sociologie: Sociologie; Resurse umane, Ştiinţe militare, informaţii şi ordine publică: Managementul organizaţiei; Management economico – financiar, Contabilitate: Contabilitate; Contabilitate şi informatică de gestiune, Economie: Economie generală; Economie şi finanţe; Management: Management, Psihologie: Psihologie.

b) Nivelul de acces la informaţii clasificate este de Strict Secret, fiind necesar acordul scris al candidatului privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarat „admis”.;

c) Cunoştinţe de operare pe calculator – nivel avansat;

d) Capacitate de comunicare eficientă, spirit de echipă, preocupare permanentă pentru pregătirea profesională continuă individual şi în echipă;

e) Capacitate de analiză și sinteză ridicată;

f) Capacitate de a rezolva operativ problemele nou apărute în domeniul resurselor umane;

g) Capacitate de efort intelectual de nivel ridicat;

h) Conduită morală la locul de muncă, fără vicii de comportament în familie și societate;

i) Abilități de comunicare dezvoltate;

j) Aptitudine de a desfășura activități complexe;

k) Vechime în muncă: 6 ani și 6 luni;

l)  Vechime în specialitatea studiilor sau în domeniul postului: 6 ani și 6 luni.
BIBLIOGRAFIA ŞI TEMATICA PENTRU CONCURS/EXAMEN
BIBLIOGRAFIE:

1. Legea nr. 53 Republicată* din 24 ianuarie 2003, Codul Muncii (Titlul I, Titlul II, Titlul III, Titlul XI cap. I și II );

2. Legea nr. 182 din 12 aprilie 2002 privind protecţia informaţiilor clasificate, cu modificările și completările ulterioare, (Cap. I, Cap. II, Cap. III, Cap. V);

3. Legea - cadru nr. 153 din 28 iunie 2017 privind salarizarea personalului plătit din fonduri publice, cu modificările și completările ulterioare, (Cap. I, Cap. II, Cap. III, Cap. IV, Anexa nr. II, Anexa nr. VI, Anexa nr. VIII);

4. Legea 80 din 11.07.1995 privind statutul cadrelor militare, cu modificările și completările ulterioare, (cap. I, cap. II, cap. IV, cap. VI, cap. VII, cap. VIII);

5. Legea 384 din 10.10.2006 privind statutul soldaților și gradaților profesioniști, cu modificările și completările ulterioare, (cap. I, cap. II, cap. IV, cap. VI);

6. Hotărârea nr. 442 din 07.08.1992 privind concediul de odihnă al ofițerilor, maiștrilor militari și subofițerilor în activitate din forțele armate, cu modificările și completările ulterioare, (art. 1 – art. 7);

7. Hotărârea nr. 1336 din 28.10.2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, (art. 1 – art. 103);

8. Ordonanța de urgență cu nr. 111 din 08.12.2010 privind concediul și indemnizația lunară pentru creșterea copiilor, cu modificările și completările ulterioare, (art. 1 – art. 39);
TEMATICĂ:

1. Dispoziţii generale, contractul individual de muncă, timpul de muncă şi timpul de odihnă, concediul de odihnă anual şi alte concedii ale salariaţilor, răspunderea juridică.

2. Principii, definiții, informații secrete de stat, informații secrete de serviciu, obligații răspunderi și sancțiuni.

3. Dispoziții generale, salarizarea, alte dispoziții, dispoziții tranzitorii și finale, familia ocupațională de funcții bugetare „Sănătate și asistență socială”, familia ocupațională de funcții bugetare „Apărare ordine publică și securitate națională”, familia ocupațională de funcții bugetare ”Administrație”.

4. Dispoziții generale, îndatoririle și drepturile cadrelor militare, acordarea gradelor şi înaintarea cadrelor militare în gradele următoare, aprecierea, încadrarea şi promovarea în funcţie a cadrelor militare, trecerea în rezervă sau direct în retragere a cadrelor militare, limitele de vârstă şi stagiile minime în grad.

5. Dispoziții generale, îndatoririle şi drepturile soldaţilor şi gradaţilor profesionişti, drepturile soldaților și gradațiilor profesioniști, carierea și trecerea în rezervă a soldaților profesioniști, dispoziții finale;

6. Concediul de odihnă al ofițerilor, maiștrilor militari și subofițerilor în activitate din forțele armate;
7. Organizarea concursului/examenului de încadrare, promovarea în funcție a personalului contractual din sectorul bugetar;

8. Acordarea concediului și a indemnizației lunare pentru creșterea copilului, acordarea stimulentului de inserție.

CALENDARUL DE DESFĂŞURARE A CONCURSULUI
1. PUBLICITATEA CONCURSULUI: în data de 01.09.2026, la sediul Unității Militare 01468 Șimleu Silvaniei, pe site-ul Diviziei 4 Infanterie „Gemina” (clujarm.ro) și pe site-ul posturi.gov.ro;

2. PERIOADA DE DEPUNERE A DOSARELOR DE CONCURS/EXAMEN DE CĂTRE CANDIDAȚI: de la data de 02.09.2026, ora 10.00 până la data de 15.09.2026, ora 14.00, la sediul Unității Militare 01468 Șimleu Silvaniei;

3. SELECŢIA DOSARELOR DE CONCURS: în perioada 16.09.2026;
4. AFIŞAREA REZULTATELOR SELECŢIEI DOSARELOR DE CONCURS: în data de 17.09.2026, ora 08.00 la sediul Unității Militare 01468 Șimleu Silvaniei și pe site-ul Diviziei 4 Infanterie „Gemina” (clujarm.ro).
5. PRIMIREA EVENTUALELOR CONTESTAŢII CU PRIVIRE LA REZULTATUL SELECŢIEI DOSARELOR DE CONCURS: în data de 18.09.2026, în intervalul orar 08.00-16.00 la sediul Unității Militare 01468 Șimleu Silvaniei; 

6. SOLUŢIONAREA EVENTUALELOR CONTESTAŢII CU PRIVIRE LA REZULTATUL SELECŢIEI DOSARELOR DE CONCURS ŞI AFIŞAREA REZULTATULUI SOLUŢIONĂRII CONTESTAŢIILOR: în data de 21.09.2026, până la ora 16.00 la sediul Unității Militare 01468 Șimleu Silvaniei și pe site-ul. Diviziei 4 Infanterie „Gemina” (clujarm.ro);

7. DESFĂŞURAREA PROBEI SCRISE: în data de 22.09.2026, între orele 10.00 – 12.00 la sediul Unității Militare 01468 Șimleu Silvaniei;

8. AFIŞAREA REZULTATULUI LA PROBA SCRISĂ: în data de 23.09.2026, ora 08.00 la sediul Unității Militare 01468 Șimleu Silvaniei și pe site-ul. Diviziei 4 Infanterie „Gemina” (clujarm.ro);

9. PRIMIREA EVENTUALELOR CONTESTAŢII ALE REZULTATULUI PROBEI SCRISE: în data de 24.09.2026, în intervalul orar 08.00 – 16.00 la sediul Unității Militare 01468 Șimleu Silvaniei;
10. SOLUŢIONAREA EVENTUALELOR CONTESTAŢII CU PRIVIRE LA REZULTATUL PROBEI SCRISE ŞI AFIŞAREA REZULTATULUI SOLUŢIONĂRII CONTESTAŢIILOR: în data de 25.09.2026, la sediul Unității Militare 01468 Șimleu Silvaniei și pe site-ul. Diviziei 4 Infanterie „Gemina” (clujarm.ro);
11. DESFĂŞURAREA PROBEI INTERVIULUI: în data de 28.09.2026, începând cu ora 10.00 la sediul Unității Militare 01468 Șimleu Silvaniei;
12. AFIŞAREA REZULTATULUI LA PROBA DE INTERVIU: în data de 29.09.2026, la sediul Unității Militare 01468 Șimleu Silvaniei și pe site-ul. Diviziei 4 Infanterie „Gemina” (clujarm.ro);

13. PRIMIREA EVENTUALELOR CONTESTAŢII ALE REZULTATULUI INTERVIULUI: în data de 30.09.2026la sediul Unității Militare 01468 Șimleu Silvaniei în intervalul orar 08.00 – 16.00.
14. SOLUŢIONAREA EVENTUALELOR CONTESTAŢII CU PRIVIRE LA REZULTATUL INTERVIULUI ŞI AFIŞAREA REZULTATULUI SOLUŢIONĂRII CONTESTAŢIILOR: în data de 01.10.2026, la sediul Unității Militare 01468 Șimleu Silvaniei.
15. COMUNICAREA REZULTATELOR FINALE ALE CONCURSULUI: în data de 02.10.2026 la sediul Unității Militare 01468 Șimleu Silvaniei și pe site-ul. Diviziei 4 Infanterie „Gemina” (clujarm.ro).
p.COMANDANTUL UNITĂŢII MILITARE 01468 ȘIMLEU SILVANIEI

Colonel

